«Ազատության» դիտարկմանն էլ, թե Արմեն Սարգսյանը պնդում է, որ մինչև այս պահը վերջնական որոշում չունի, երեկվա հանդիպմանը փակագծեր բացե՞լ է, ի՞նչը նրան կարող է ստիպել չկայացնել այդ որոշումը, ՀՀԿ խմբակցության ղեկավարը պատասխանեց․ - «Չկայացնելու մասին չենք խոսում, առայժմ խոսում ենք կայացնելու մասին և երեկվա հանդիպումից ես հասկացա, որ ինքը ամրապնդեց իր որոշումը դեպի դրականը: Եվ ես խնդրում եմ՝ շատ մանրամասն հարցերից ձեռնպահ մնացեք մինչև փետրվարի 18-ը, երբ արդեն կլինի պաշտոնական առաջադրումը: Ես համոզված եմ պարզապես, որ Արմեն Սարգսյանը կգնա այդ քայլին: Երբ որ կլինի պաշտոնական առաջադրումը և մենք ազատ կարող ենք արտահայտվել այդ մասին, և նաև ինքը հնարավորություն կունենա լրագրողների և հանրության հետ անմիջական շփման մեջ մտնել»: